title: 2006/700/EK: A Tanács határozata ( 2006. szeptember 1. ) az egyrészről az Európai Közösség és tagállamai, másrészről a Koreai Köztársaság között a polgári globális műholdas navigációs rendszerről (GNSS) szóló együttműködési megállapodásnak a Közösség nevében történő aláírásáról

text:
               19.10.2006

               HU

               Az Európai Unió Hivatalos Lapja

               L 288/30

         A TANÁCS HATÁROZATA
   (2006. szeptember 1.)
   az egyrészről az Európai Közösség és tagállamai, másrészről a Koreai Köztársaság között a polgári globális műholdas navigációs rendszerről (GNSS) szóló együttműködési megállapodásnak a Közösség nevében történő aláírásáról
   (2006/700/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. és 170. cikkére, összefüggésben a 300. cikk (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               A Bizottság tárgyalásokat folytatott a Koreai Köztársasággal a polgári globális műholdas navigációs rendszerről (GNSS) szóló együttműködési megállapodásról (a továbbiakban: a megállapodás).

               (2)

               A megállapodás egy későbbi időpontban történő lehetséges megkötésére is figyelemmel, a 2006. január 12-én parafált megállapodást alá kell írni,

         A KÖVETKEZŐKÉPPEN HATÁROZOTT:
   1. cikk
   Az egyrészről az Európai Közösség és tagállamai, másrészről a Koreai Köztársaság között a polgári globális műholdas navigációs rendszerről (GNSS) szóló együttműködési megállapodás aláírása a Közösség nevében jóváhagyásra kerül, figyelemmel a megállapodás megkötéséről szóló tanácsi határozatra.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t, figyelemmel a megállapodás megkötésére.

      Kelt Brüsszelben, 2006. szeptember 1-jén.

            a Tanács részéről

            az elnök

         E. TUOMIOJA

    ---documentbreak---

               19.10.2006

               HU

               Az Európai Unió Hivatalos Lapja

               L 288/31

         EGYÜTTMŰKÖDÉSI MEGÁLLAPODÁS
   egyrészről az Európai Közösség és tagállamai, másrészről a Koreai Köztársaság között a polgári globális műholdas navigációs rendszerről (GNSS)
   AZ EURÓPAI KÖZÖSSÉG (a továbbiakban: a Közösség),
   és
   A BELGA KIRÁLYSÁG,
   A CSEH KÖZTÁRSASÁG,
   A DÁN KIRÁLYSÁG,
   A NÉMETORSZÁGI SZÖVETSÉGI KÖZTÁRSASÁG,
   AZ ÉSZT KÖZTÁRSASÁG,
   A GÖRÖG KÖZTÁRSASÁG,
   A SPANYOL KIRÁLYSÁG,
   A FRANCIA KÖZTÁRSASÁG,
   ÍRORSZÁG,
   AZ OLASZ KÖZTÁRSASÁG,
   A CIPRUSI KÖZTÁRSASÁG,
   A LETT KÖZTÁRSASÁG,
   A LITVÁN KÖZTÁRSASÁG,
   A LUXEMBURGI NAGYHERCEGSÉG,
   A MAGYAR KÖZTÁRSASÁG,
   A MÁLTAI KÖZTÁRSASÁG,
   A HOLLAND KIRÁLYSÁG,
   AZ OSZTRÁK KÖZTÁRSASÁG,
   A LENGYEL KÖZTÁRSASÁG,
   A PORTUGÁL KÖZTÁRSASÁG,
   A SZLOVÉN KÖZTÁRSASÁG,
   A SZLOVÁK KÖZTÁRSASÁG,
   A FINN KÖZTÁRSASÁG,
   A SVÉD KIRÁLYSÁG,
   NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
   az Európai Közösséget létrehozó szerződés szerződő felei, a továbbiakban: tagállamok,
   egyrészről,
   a Koreai Köztársaság, a továbbiakban: Korea,
   másrészről,
   a továbbiakban: a szerződő felek;
   FIGYELEMBE VÉVE a globális navigációs műholdrendszer (a továbbiakban: GNSS) polgári célokra történő fejlesztésében rejlő közös érdekeket,
   FELISMERVE a Galileo program jelentőségét, mint az európai és koreai navigációs és információs infrastruktúrához való hozzájárulást,
   FELISMERVE Korea műholdas navigációs tevékenységeinek fejlettségét,
   TEKINTETTEL a GNSS-alkalmazások fejlesztésének erősödésére Koreában, Európában és a világ más részein,
   A KÖVETKEZŐKBEN ÁLLAPODTAK MEG:
   1. cikk
   A megállapodás célja
   A megállapodás célja, hogy a polgári globális navigációs műholdrendszerhez (GNSS) való európai és koreai hozzájárulások keretében ösztönözze, elősegítse és erősítse a felek közti együttműködést.
   2. cikk
   Fogalommeghatározások
   E megállapodás alkalmazásában:

               a)

               „Pontosságnövelés”: olyan regionális vagy helyi mechanizmus, mint az európai geostacionárius navigációs átfedési szolgáltatás (EGNOS). Ezek a mechanizmusok a globális GNSS-rendszer felhasználói számára fokozottabb teljesítményt, mint pl. nagyobb pontosságot, hozzáférhetőséget, integritást és megbízhatóságot tesznek lehetővé.

               b)

               A „Galileo”: egy polgári irányítás alatt álló önálló, civil, európai, globális műholdas helymeghatározó, navigációs és időmérő rendszer, amelyet a Közösség és annak tagállamai a GNSS-szolgáltatások ellátására dolgoztak és fejlesztettek ki. A Galileo működtetése magánfélre átruházható. A Galileo nyílt hozzáférésű, kereskedelmi célú, életbiztonsági, kutatási és mentési szolgáltatásokat, valamint egy korlátozott hozzáférésű, a közszféra engedélyezett felhasználóinak szükségleteit szem előtt tartó szabályozott közszolgáltatást foglal magában.

               c)

               „A Galileo helyi elemei”: a használt fő konstellációból származó információkon túl a Galileo-műhold navigációs és időmérési jeleit a felhasználók felé közvetítő helyi rendszerek. A helyi elemeket a repülőterek, a kikötők és a városok vagy földrajzilag kihívást jelentő környékek körüli további teljesítmények elérése érdekében lehet alkalmazni. A Galileo a helyi elemeket általános modellekkel látja el.

               d)

               „Globális navigációs és időmérő berendezés”: bármilyen polgári végfelhasználói berendezés, amelyet arra terveztek, hogy műholdas navigációs, helyzetmeghatározási vagy időmérési jeleket továbbítson, fogadjon vagy dolgozzon fel szolgáltatásnyújtás vagy regionális pontosságnöveléssel történő működés céljából.

               e)

               „Szabályozási intézkedés”: bármely törvény, rendelet, szabály, eljárás, határozat, közigazgatási rendelkezés.

               f)

               „Interoperabilitás”: felhasználói szinten egy olyan helyzet, amelyben egy kétrendszerű vevő együtt tudja két rendszer jeleit használni, és ezáltal azonos vagy jobb teljesítményt ér el, mintha csak egy rendszert használna.

               g)

               „Szellemi tulajdon”: a Szellemi Tulajdon Világszervezetének létesítésére Stockholmban, 1967. július 14-én kelt egyezmény 2. cikkében található fogalommeghatározás az irányadó.

               h)

               „Felelősség”: egy személy vagy jogalany által más személynek vagy jogalanynak okozott kár megtérítésének jogi felelőssége a különleges jogi alapelvekkel és szabályokkal összhangban. E kötelezettséget egy megállapodás (szerződéses felelősség) vagy egy jogszabály (szerződésen kívüli felelősség) írhatja elő.

               i)

               „Minősített információ”: olyan, az EU-ból, egy tagállamból, nem EU-országokból vagy nemzetközi szervezettől származó, jogosulatlan közzététel elleni védelmet igénylő információ, amely az alapvető érdekeknek, beleértve a felek vagy egy tagállam nemzetbiztonságát, bármilyen szinten árthat. Az információ minősítését a minősítési jelölés jelzi. Az ilyen információkat a vonatkozó törvényeknek és jogszabályoknak megfelelően minősítik, és azokat védeni kell bizalmas jellegük és integritásuk elvesztésével és azok nyilvánosságra kerülésével szemben.

         3. cikk
   Az együttműködés elvei
   A felek megállapodnak abban, hogy az e megállapodás hatálya alá tartozó együttműködési tevékenységekre a következő alapelveket alkalmazzák:

               1.

               A jogok és kötelezettségek, beleértve a hozzájárulásokat is, általános egyensúlyán alapuló kölcsönös előnyök.

               2.

               Partnerség a Galileo programban a Galileo igazgatására vonatkozó eljárásokkal és szabályokkal összhangban.

               3.

               Kölcsönös lehetőségek biztosítása az Európai Közösség, annak tagállamai és Korea polgári felhasználású GNSS-projektjeiben való részvételre.

               4.

               Az együttműködési tevékenységek szempontjából fontos információk megfelelő időben történő cseréje.

               5.

               A szellemi tulajdonjogok megfelelő védelme e megállapodás 8. cikke (3) bekezdésének megfelelően.

               6.

               Műholdas navigációs szolgáltatások nyújtásának szabadsága a felek területén.

               7.

               GNSS-termékek korlátozásoktól mentes kereskedelme a felek területén.

         4. cikk
   Az együttműködési tevékenységek területei
   (1)   A műholdas navigációval és időmeghatározással kapcsolatos együttműködési tevékenységek területei a következők: rádióspektrum, tudományos kutatás és képzés, ipari együttműködés, kereskedelem és piacfejlesztés, szabványok, tanúsítási és szabályozási intézkedések, pontosságnövelés, biztonság, felelősség és a költségek fedezése. Az (1) bekezdésben található felsorolás a megállapodás 14. cikkében létrehozott GNSS operatív bizottság határozata alapján módosítható.
   (2)   E megállapodás nem foglalja magában a felek következő területeken történő együttműködését. Amennyiben a felek megállapodnak, hogy az együttműködés a következő területekre történő kiterjesztéséből kölcsönös előnyök származnak, a felek között tárgyalásokat kell folytatni a megfelelő megállapodások megkötése érdekében:

               2.1.

               érzékeny Galileo-technológiák és -berendezések, amelyek az Európai Közösségben vagy tagállamaiban érvényes export-ellenőrzési szabályozás vagy az atomsorompó-egyezménnyel kapcsolatos szabályozási intézkedések alá tartoznak, valamint kriptográfia és jelentős adatvédelmi technológiák és berendezések;

               2.2.

               Galileo kriptográfia és információbiztonság (Infosec);

               2.3.

               Galileo rendszerbiztonsági architektúra (űrszegmens, földi és felhasználói szegmens);

               2.4.

               Galileo globális szegmenseinek biztonságvédelmi sajátosságai;

               2.5.

               a kormányzati ellenőrzésű szolgáltatás a meghatározási, fejlesztési, végrehajtási, vizsgálati, értékelési és működési (igazgatás és felhasználás) szakaszokban; valamint

               2.6.

               a műholdas navigációt és a Galileo-t érintő minősített információk cseréje.

         (3)   E megállapodás nem érinti a Galileo program működése céljából az Európai Közösség jogszabályai által létrehozott intézményi struktúrát. Nem érinti továbbá az atomsorompóval kapcsolatos kötelezettségvállalásoknak és a kettős felhasználású áruk exportellenőrzésének végrehajtására vonatkozó szabályozási intézkedéseket, beleértve a technológiához fűződő szellemi tulajdon átadásának ellenőrzésére vonatkozó intézkedéseket, sem a nemzetbiztonsági intézkedéseket.
   5. cikk
   Az együttműködési tevékenységek formái
   (1)   Az alkalmazandó szabályozási intézkedéseikre is figyelemmel a felek a lehető legnagyobb mértékben támogatják az e megállapodás keretében meghatározott együttműködési tevékenységeket a 4. cikkben felsorolt területeken történő tevékenységeikben való részvételre vonatkozó hasonló lehetőségek biztosítása céljából.
   (2)   A felek megállapodnak, hogy a 6–13. cikkben említett együttműködési tevékenységeket folytatják.
   6. cikk
   Rádióspektrum
   (1)   A Nemzetközi Távközlési Unió keretében eddig elért sikerekre építve a felek megállapodnak, hogy folytatják az együttműködést és egymás kölcsönös támogatását a rádióspektrum területén.
   (2)   Ebben az összefüggésben a felek információt cserélnek a frekvenciaigényekkel kapcsolatban, támogatják a megfelelő frekvenciaelosztást a Galileo és a leendő, műholdas pontosságnövelő rendszert (SBAS) is magában foglaló koreai GNSS számára, hogy biztosítsák a Galileo-szolgáltatások elérhetőségét a világszintű és különösen koreai és a közösségbeli felhasználók számára.
   (3)   Felismerve a rádiónavigációs spektrum megszakítás és zavarás elleni védelmének fontosságát, a felek meghatározzák a zavarforrásokat, és kölcsönösen elfogadható megoldásokat kell találniuk az ilyen zavarok megszüntetésére.
   (4)   A felek megállapodnak abban, hogy a 14. cikkben meghatározott bizottságot megbízzák a megfelelő mechanizmusok kidolgozásával az eredményes kapcsolattartás, valamint az ágazaton belüli együttműködés biztosítása céljából.
   (5)   E megállapodásban egyetlen rendelkezés megfogalmazása sem térhet el a Nemzetközi Távközlési Unió alkalmazandó rendelkezéseitől, beleértve a Nemzetközi Távközlési Unió Nemzetközi Rádiószabályzatát is.
   7. cikk
   Tudományos kutatás
   A felek közösségi és koreai kutatási programokon keresztül támogatják a közös kutatási tevékenységeket a GNSS területén, beleértve az Európai Közösség kutatási és fejlesztési keretprogramját, az Európai Űrügynökség kutatási programjait, valamint Korea minisztériumainak és ügynökségeinek GNSS-re vonatkozó programjait.
   A közös kutatási tevékenységek hozzájárulnak a polgári felhasználású GNSS jövőbeli továbbfejlesztésére vonatkozó tervezéséhez.
   A felek megállapodnak abban, hogy a 14. cikkben meghatározott bizottságot megbízzák a megfelelő mechanizmusok kidolgozásával az eredményes kapcsolattartás, valamint a kutatási programokban történő részvétel biztosítása céljából.
   8. cikk
   Ipari együttműködés
   (1)   A felek – a Galileo-rendszer létrehozása, valamint a Galileo-alkalmazások és -szolgáltatások használatának és fejlesztésének előmozdítása céljából – ösztönzik és támogatják a két fél iparai közti együttműködést, különösen közös vállalkozásokban, valamint az európai ipari társulásokban való koreai, illetve a koreai ipari társulásokban való európai részvételen keresztül.
   (2)   A felek a 14. cikkben meghatározott operatív bizottság keretein belül közös ipari együttműködési tanácsadó csoportot hoznak létre a műholdak fejlesztése és gyártása, pályáraállítási szolgáltatások, földi állomás létesítmények és a szolgáltatást alkalmazó termékek terén adódó együttműködési lehetőségek vizsgálata és az ezzel kapcsolatos iránymutatás érdekében.
   (3)   Az ipari együttműködés megkönnyítése érdekében a felek a TRIPS megállapodás és a mindkét fél által aláírt nemzetközi egyezmények által meghatározott nemzetközi előírásokkal összhangban biztosítják a szellemi, az ipari és a kereskedelmi tulajdonjogok megfelelő és hatékony védelmét a Galileo/EGNOS működése és fejlesztése szempontjából releváns területeken és ágazatokban, beleértve az említett előírások hatékony végrehajtását is.
   (4)   Az érzékeny, kifejezetten a Galileo program számára kifejlesztett vagy a program által finanszírozott, a hatáskörrel rendelkező Galileo biztonsági hatóság által exportellenőrzés alá esőnek minősített érzékeny árucikkek Koreából harmadik országokba történő kivitelét az illetékes Galileo biztonsági hatóságnak előzetesen engedélyeznie kell. Bármely, a 4. cikk (2) bekezdésében említett külön megállapodásnak is ki kell dolgoznia egy megfelelő mechanizmust, amely alapján a felek javaslatot tehetnek egyes elemek exportengedélyezési kötelezettség alá vonására.
   (5)   A megállapodás célkitűzéseinek teljesítése érdekében a felek ösztönzik az Európai Űrügynökség és a GNSS-hez kapcsolódó koreai minisztériumok és ügynökségek közötti kapcsolatok erősítését.
   9. cikk
   Kereskedelem- és piacfejlesztés
   (1)   A felek ösztönzik az európai és a koreai műholdas navigációs infrastruktúrával, felszerelésekkel, a Galileo helyi elemeivel és alkalmazásaival történő kereskedelmet és az ezekbe történő beruházásokat.
   (2)   E célból a felek erőfeszítéseket tesznek a Galileo műholdas navigációs tevékenységek közismertségének növelésére, meghatározzák a GNSS-alkalmazások esetén a növekedés lehetséges akadályait, és meghozzák a megfelelő intézkedéseket e növekedés megkönnyítése érdekében.
   (3)   A felhasználók igényeinek azonosítása és hatékony megválaszolása érdekében a felek fontolóra veszik egy közös GNSS felhasználói fórum létrehozását.
   (4)   E megállapodás nem érinti a felek a Kereskedelmi Világszervezetet létrehozó Marrakech-i Egyezmény szerinti jogait és kötelezettségeit.
   10. cikk
   Szabványok, tanúsítás és szabályozási intézkedések
   (1)   A globális műholdas navigációs szolgáltatásokat érintő összehangolt nemzetközi szabványosítási és tanúsítási megközelítés értékét felismerve a felek közösen támogatják a Galileo-szabványok kidolgozását, és előmozdítják azok világszerte történő alkalmazását, hangsúlyt fektetve a más GNSS-rendszerekkel való interoperabilitásra is.
   Az együttműködés célja, hogy előmozdítsa a Galileo-szolgáltatások világszintű navigációs és időmeghatározási szabványokként való, széles körben történő innovatív alkalmazását nyilvános, kereskedelmi és életbiztonsági célokból. A felek megállapodnak, hogy kedvező feltételek teremtésére törekszenek a Galileo-alkalmazások fejlesztéséhez.
   (2)   E megállapodás célkitűzéseinek előmozdítása és végrehajtása érdekében a felek szükség szerint együttműködnek a műholdas navigációs, helyzetmeghatározási és időmeghatározási, nevezetesen a Nemzetközi Polgári Repülési Szervezetben, a Nemzetközi Tengerészeti Szervezetben és a Nemzetközi Távközlési Unióban felmerülő kérdésekben.
   (3)   A kétoldalú kapcsolatok terén a felek biztosítják, hogy a GNSS-t érintő technikai szabványokra, hitelesítésre, engedélyezési követelményekre és eljárásokra vonatkozó intézkedések nem korlátozzák szükségtelenül a kereskedelmet. A nemzeti követelményeknek objektív, megkülönböztetésmentes és a kérdésre vonatkozó, átlátható kritériumokon kell alapulniuk.
   (4)   A felek a joghatóságukhoz tartozó területeken elfogadják azokat a szabályozási intézkedéseket, amelyek a Galileo használata, különösen a vevőkészülékek, a földi és a világűrbe telepített elemek kihasználhatósága érdekében szükségesek. E tekintetben a Koreai Köztársaság kormánya a Galileo számára a rádiós távközlés területén legalább olyan kedvező bánásmódot biztosít, mint a többi hasonló szolgáltatás számára.
   (5)   A felek elősegítik a koreai képviselők részvételét az európai szabványügyi szervezetekben.
   11. cikk
   A GNSS globális és regionális földi pontosságnövelő rendszereinek kifejlesztése
   (1)   A felek együttműködnek egymással a Galileo/EGNOS integritásának, az EGNOS- és a Galileo-szolgáltatások folyamatosságának, pontosságának és más GNSS-rendszerekkel való interoperabilitásnak optimális biztosítékát szolgáló földi rendszerek meghatározásában és megvalósításában.
   (2)   Ebből a célból a felek regionális szinten együttműködnek egy, a Galileo-rendszeren alapuló, regionális, földi pontosságnövelő rendszer Koreában történő kiépítése érdekében. A regionális rendszer célja, hogy regionális integritási szolgáltatásokat biztosítson a Galileo globális rendszere által nyújtott szolgáltatásokon kívül. Ennek előfutáraként a felek fontolóra vehetik az EGNOS kiterjesztését a kelet-ázsiai régióra.
   (3)   Helyi szinten a felek elősegítik a Galileo helyi elemeinek fejlesztését.
   12. cikk
   Biztonság
   (1)   A felek a globális navigációs műholdas rendszereket megvédik a nem rendeltetésszerű használattal, interferenciával, megszakítással és ellenséges cselekményekkel szemben.
   (2)   A felek saját joghatóságukon belül minden lehetséges intézkedést megtesznek a műholdas navigációs rendszerek és az azokhoz kapcsolódó infrastruktúra folytonosságának és biztonságának garantálása érdekében.
   (3)   A felek felismerik, hogy a Galileo-rendszer és -szolgáltatások biztonságáról való gondoskodásra irányuló együttműködés fontos célkitűzés.
   (4)   Ezért a felek a GNSS biztonsági kérdéseivel foglalkozó megfelelő konzultációs csatornát állítanak fel.
   A részletes gyakorlati szabályokat és eljárásokat a felek illetékes biztonsági hatóságai együttesen határozzák meg.
   13. cikk
   Felelősség és költségmegosztás
   A felek együttműködnek, hogy a polgári GNSS-szolgáltatások biztosításának elősegítése érdekében felelősségi rendszereket és költségfedezeti szabályokat határozzanak meg és hajtsanak végre.
   14. cikk
   Együttműködési mechanizmus
   (1)   Az e megállapodás szerinti együttműködési tevékenységek koordinálását és megkönnyítését a Koreai Köztársaság nevében a koreai kormány, valamint a Közösség és annak tagállamai nevében az Európai Bizottság végzi.
   (2)   Az 1. cikkben meghatározott célkitűzéssel összhangban e két szerv létrehoz egy GNSS operatív bizottságot (a továbbiakban: a bizottság), e megállapodás igazgatása céljából. A bizottság mindkét fél hivatalos képviselőiből áll, és megállapítja saját, kölcsönös konszenzuson alapuló eljárási szabályzatát.
   Az operatív bizottság feladatai magukban foglalják:

               a)

               ajánlások készítését és előmozdítását a felek számára, valamint a megállapodáshoz kapcsolódó különböző együttműködési tevékenységek felügyeletét;

               b)

               a felek számára történő tanácsadást azzal kapcsolatban, hogyan fokozzák és fejlesszék az együttműködésüket az e megállapodásban meghatározott alapelveknek megfelelően;

               c)

               e megállapodás hatékony működésének és végrehajtásának felülvizsgálatát; és

               d)

               az együttműködés a 4. cikk (2) bekezdésében felsorolt területekre történő kiterjesztésére vonatkozó lehetőségek megtárgyalását.

         (3)   A bizottság fő szabály szerint évente ülésezik. Az üléseket felváltva a Közösségben és Koreában tartják. Bármely fél kérésére rendkívüli ülések tarthatók.
   A bizottság költségeit vagy annak a nevében felmerült költségeket az a fél viseli, amelyik a bizottság tagját vagy tagjait jelölte, illetve személyükre vonatkozóan javaslatot tett. Az utazási és tartózkodási költségeken kívüli, a bizottság üléseihez közvetlenül kapcsolódó költségeket a fogadó fél viseli. A bizottság különböző tárgykörökhöz, mint pl. ipari együttműködés és szabványosítás, közös technikai munkacsoportokat állíthat fel, amennyiben a felek azt szükségesnek ítélik.
   (4)   A felek üdvözlik Korea potenciális, a vonatkozó európai közösségi jogszabályoknak és a részvételre vonatkozó részletes szabályoknak és eljárásoknak megfelelő részvételét az európai GNSS felügyelő hatóságban.
   15. cikk
   Finanszírozás
   (1)   A felek eltérő megállapodása hiányában mindkét fél maga viseli e megállapodás szerinti felelősségeik teljesítésének költségeit. A 14. cikk (4) bekezdésében említett részletes szabályok és eljárások magukban foglalják a felügyelő hatóságban részt venni óhajtó nem EU-tagállamnak a Galileo programhoz nyújtott megfelelő pénzügyi hozzájárulását is.
   (2)   A felek a törvényi és jogszabályi rendelkezésekkel összhangban megtesznek minden megfelelő intézkedést annak érdekében, hogy megkönnyítsék az e megállapodás keretében tett együttműködési tevékenységekben részt vevő személyek területükre történő belépését, azok tartózkodását és kilépését, valamint az e megállapodás keretében végzett együttműködési tevékenységekben felhasznált tőke, anyagok, adatok és felszerelések területükre történő behozatalát, jelenlétét és kivitelét.
   (3)   Amennyiben az egyik fél együttműködési szabályozása a másik fél résztvevői számára pénzügyi támogatásról rendelkezik, az egyik fél részéről a másik fél résztvevői számára nyújtott minden ilyen támogatás, valamint pénzügyi vagy egyéb formában történő hozzájárulás az e tevékenységek támogatása céljából adó- és vámmentes a mindkét fél területén a támogatás, illetve pénzügyi vagy egyéb formában történő hozzájárulás nyújtásának időpontjában érvényes törvényi vagy jogszabályi rendelkezésekkel összhangban.
   16. cikk
   Információcsere
   (1)   A felek konzultáció céljából, valamint e megállapodás rendelkezéseinek hatékony végrehajtása érdekében adminisztratív szabályokat dolgoznak ki és információs pontokat állítanak fel.
   (2)   A felek ösztönzik a műholdas navigációval kapcsolatos további információcserét a két oldal intézményei és vállalatai között.
   17. cikk
   Konzultáció és vitarendezés
   (1)   A felek bármelyik fél kérésére haladéktalanul konzultálnak minden olyan kérdésről, amely e megállapodás értelmezésével vagy alkalmazásával kapcsolatban felmerül. Az e megállapodás értelmezésével vagy alkalmazásával kapcsolatban felmerült bármely vitát a felek békés konzultációk útján rendezik.
   (2)   Az (1) bekezdés nem akadályozza a feleket abban, hogy vitáik rendezéséhez igénybe vegyék a WTO-megállapodás vitarendezési mechanizmusát.
   18. cikk
   Hatálybalépés és felmondás
   (1)   E megállapodás az azt követő hónap első napján lép hatályba, amikor a felek értesítést küldenek az ehhez szükséges eljárásaik befejezéséről. Az értesítést az Európai Unió Tanácsához, a megállapodás letéteményeséhez kell benyújtani.
   (2)   E megállapodás felmondása nem érinti az ennek keretében kötött bármely megállapodás érvényességét vagy időtartamát vagy a szellemi tulajdonjogokkal kapcsolatban felmerült különleges jogokat és kötelezettségeket.
   (3)   E megállapodás a felek kölcsönös, írásos megállapodásával módosítható. A módosítások az azt követő hónap első napján lépnek hatályba, amikor a felek értesítést küldenek a megállapodás letéteményeséhez az ehhez szükséges eljárásaik befejezéséről.
   (4)   E megállapodás ötéves időszakon keresztül marad hatályban, és amennyiben az első ötéves időszak végén vagy ezután bármikor az egyik fél a másik fél számára írásban, legalább hat hónapos felmondási idővel benyújtott felmondó nyilatkozattal nem szünteti meg, a megállapodás továbbra is hatályban marad.

      E megállapodás két-két eredeti példányban készült angol, cseh, dán, észt, finn, francia, görög, holland, magyar, német, lett, litván, máltai, lengyel, olasz, portugál, spanyol, svéd, szlovák, szlovén, valamint koreai nyelven; a szövegek mindegyike egyaránt hiteles.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la Republique française

         Thar cheani Na hÉireann
         For Ireland

         Per la Repubblica italiana

         Για την Κυπριακή Δημοκρατία,

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Repubblika ta’ Malta

         Voor het Koninkrijk der Nederlanden

         Für die Republik Osterreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         For Republiken Finland

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         Za Evropské společenství
         For det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per Ia Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitâ Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vagnar


title: Az Európai Parlament határozata (1994. március 9.) az ombudsman feladatainak ellátására vonatkozó szabályokról és általános feltételekről

text:
Fontos jogi nyilatkozat

|

31994D0262

Hivatalos Lap L 113 , 04/05/1994 o. 0015 - 0018 finn különkiadás fejezet 1 kötet 3 o. 0133  svéd különkiadás fejezet 1 kötet 3 o. 0133

		Az Európai Parlament határozata(1994. március 9.)az ombudsman feladatainak ellátására vonatkozó szabályokról és általános feltételekről(94/262/ESZAK, EK, Euratom)AZ EURÓPAI PARLAMENT,tekintettel az Európai Közösségeket létrehozó szerződésekre, és különösen az Európai Közösséget létrehozó szerződés 138e. cikke (4) bekezdésére, az Európai Közösséget létrehozó szerződés 20d. cikke (4) bekezdésére, valamint az Európai Atomenergia-közösséget létrehozó szerződés 107d. cikke (4) bekezdésére,tekintettel a Bizottság véleményére,tekintettel a Tanács jóváhagyására,mivel az ombudsman megbízatásának ellátására vonatkozó szabályokat és általános feltételeket az Európai Közösségeket létrehozó szerződések rendelkezéseivel összhangban kell megállapítani;mivel meg kell határozni azokat a feltételeket, amelyek szerint panaszt lehet benyújtani az ombudsmanhoz, valamint az ombudsman megbízatásának ellátása és a bírósági vagy közigazgatási eljárások közötti kapcsolatot;mivel az ombudsmannak, aki hivatalból is eljárhat, rendelkeznie kell a feladatai ellátásához szükséges valamennyi eszközzel; mivel e célból a közösségi intézmények és szervek az ombudsman kérelmére kötelesek a kért tájékoztatást számára megadni, kivéve ha a titoktartásra kellően megalapozott okuk van, és az ombudsman titoktartási kötelezettségének sérelme nélkül; mivel a tagállamok hatóságai kötelesek az ombudsman rendelkezésére bocsátani minden szükséges információt, kivéve a titoktartási törvények vagy rendeletek, vagy az információ átadását megakadályozó rendelkezések hatálya alá tartozó információkat; mivel amennyiben az ombudsman úgy találja, hogy a kért segítséget nem kapja meg, erről tájékoztatja az Európai Parlamentet, amely megteszi a megfelelő lépéseket;mivel szükséges az ombudsman vizsgálatai által feltárt hivatali visszásságok esetén követendő eljárás megállapítása; mivel rendelkezni kell arról, hogy az ombudsman minden éves ülésszak végén átfogó jelentést nyújtson be az Európai Parlamentnek;mivel az ombudsman és munkatársai a feladataik ellátása során tudomásukra jutott információkat titoktartással kötelesek kezelni; mivel az ombudsman ugyanakkor köteles tájékoztatni az illetékes hatóságokat a vizsgálatai során tudomására jutott olyan tényekről, amelyek megítélése szerint a büntetőjog hatálya alá tartoznak;mivel az alkalmazandó nemzeti jog tiszteletben tartása mellett rendelkezni kell az ombudsman és egyes tagállamokban működő azonos típusú szervek közötti együttműködés lehetőségéről;mivel az ombudsmant a Parlament megbízatási idejének kezdetén és annak időtartamára az Európai Parlament nevezi ki olyan személyek közül, akik az Unió polgárai és a függetlenség és szakértelem minden szükséges biztosítékát nyújtják;mivel meg kell határozni az ombudsman megbízatása megszűnésének feltételeit;mivel az ombudsmannak megbízatását teljes függetlenséggel kell ellátnia és erre hivatalba lépésekor az Európai Közösségek Bírósága előtt ünnepélyesen kötelezettséget kell vállalnia; mivel rendelkezni kell az ombudsman megbízatásával összeférhetetlen tevékenységekről, valamint az ombudsman illetményéről, kiváltságairól és mentességeiről;mivel rendelkezni kell az ombudsman munkáját segítő titkárság tisztviselőiről és alkalmazottairól, valamint annak költségvetéséről; mivel az ombudsman székhelye az Európai Parlament székhelye;mivel e határozat végrehajtási rendelkezéseinek elfogadása az ombudsman feladata; mivel továbbá egyes átmeneti rendelkezéseket kell meghatározni az első ombudsmanra vonatkozóan, akit az Európai Unióról szóló szerződés hatálybalépését követően neveznek ki,A KÖVETKEZŐKÉPPEN HATÁROZOTT:1. cikk(1) E határozat az Európai Közösséget létrehozó szerződés 138e. cikkének (4) bekezdésével, az Európai Szén- és Acélközösséget létrehozó szerződés 20d. cikkének (4) bekezdésével, valamint az Európai Atomenergia-közösséget létrehozó szerződés 107d. cikkének (4) bekezdésével összhangban megállapítja az ombudsman feladatainak ellátására vonatkozó szabályokat és általános feltételeket.(2) Az ombudsman feladatait a szerződések által a közösségi intézményekre és szervekre ruházott hatáskörök tiszteletben tartásával látja el.(3) Az ombudsman nem avatkozhat be bíróság előtt folyamatban lévő ügyekbe, és nem kérdőjelezheti meg a bírósági határozatok megalapozottságát.2. cikk(1) Az ombudsman a fent említett szerződések keretein belül, az azokban foglalt feltételeknek megfelelően segítséget nyújt a közösségi intézmények és szervek – kivéve az igazságszolgáltatási hatáskörében eljáró Bíróságot és Elsőfokú Bíróságot – tevékenysége során felmerülő hivatali visszásságok feltárásában, és ajánlásokat tesz azok megszüntetésére. Más hatóság vagy személy eljárása az ombudsmanhoz benyújtott panasz tárgyát nem képezheti.(2) Az Unió bármely polgára, illetve az Unió egyik tagállamában lakóhellyel vagy létesítő okirat szerinti székhellyel rendelkező természetes vagy jogi személy közvetlenül, vagy az Európai Parlament képviselőjének közvetítésével a közösségi intézmények vagy szervek – kivéve az igazságszolgáltatási hatáskörében eljáró Bíróságot és Elsőfokú Bíróságot – tevékenysége során észlelt hivatali visszássággal kapcsolatban panaszt nyújthat be az ombudsmanhoz. Az ombudsman a panasz benyújtása után azonnal tájékoztatja az érintett intézményt vagy szervet.(3) A panasznak alkalmasnak kell lennie az azt benyújtó személy és a panasz tárgyának azonosítására; a panaszt benyújtó személy kérheti panasza bizalmas kezelését.(4) A panasz az arra alapot adó tényeknek a panaszt benyújtó személy tudomására jutásától számított két éven belül, az érintett intézménynél vagy szervnél tett megfelelő közigazgatási lépések megtételét követően nyújtható be.(5) Az ombudsman tanácsolhatja a panaszt benyújtó személynek, hogy panaszát egy másik szervhez nyújtsa be.(6) Az ombudsmanhoz benyújtott panasz nem szakítja meg a bírósági vagy közigazgatási eljárás jogorvoslati határidejét.(7) Amennyiben az ombudsmannak folyamatban lévő vagy befejezett bírósági eljárás miatt az állítólagos tényállásra vonatkozó panaszt elfogadhatatlannak kell nyilvánítania vagy vizsgálatát le kell zárnia, az addig már esetleg elvégzett vizsgálatainak az eredményét véglegesen az irattárba helyezi.(8) Az ombudsmanhoz nem nyújtható be a közösségi intézmények vagy szervek és azok tisztviselői vagy más alkalmazottai közötti munkaviszonnyal kapcsolatos panasz, kivéve ha az érintett személy valamennyi belső igazgatási kérelem és panasz benyújtására rendelkezésre álló lehetőséget – különösen a személyzeti szabályzat 90. cikkének (1) és (2) bekezdésében említett eljárásokat – kimerítette, és a megkeresett hatóság számára válaszadásra nyitva álló határidő lejárt.(9) Az ombudsman a lehető leghamarabb értesíti a panaszt benyújtó személyt az ügyében tett intézkedéséről.3. cikk(1) Az ombudsman – hivatalból vagy panasz alapján – minden általa indokoltnak tartott vizsgálatot elvégez a közösségi intézmények és szervek tevékenysége során felmerülő gyanított hivatali visszásságok tisztázásának érdekében. Erről tájékoztatja az érintett intézményt vagy szervet, amely bármilyen hasznos észrevételt továbbíthat számára.(2) A közösségi intézmények és szervek kötelesek az ombudsman rendelkezésére bocsátani minden általa kért információt, továbbá biztosítani számára a vonatkozó ügyiratokhoz történő hozzáférést. A fenti kérés kizárólag kellően megalapozott titoktartási okból utasítható el.A tagállamokból származó, törvény vagy rendelet alapján titoktartási kötelezettség alá eső dokumentumokhoz csak a tagállam előzetes jóváhagyásával biztosítható hozzáférés. A tagállamokból származó más dokumentumokhoz az érintett tagállam értesítését követően biztosítható hozzáférés.Az ombudsman a dokumentumok tartalmát a 4. cikknek megfelelően a fenti esetek egyikében sem hozhatja mások tudomására.A közösségi intézmények és szervek tisztviselői és más alkalmazottai az ombudsman felhívására kötelesek tanúvallomást tenni; az említettek hivataluk nevében és utasításai alapján nyilatkoznak, és hivatali titoktartási kötelezettségükhöz továbbra is kötve vannak.(3) A tagállamok hatóságai az ombudsman kérelmére kötelesek minden olyan információt a tagállamoknak az Európai Közösségek melletti állandó képviseletein keresztül az ombudsman rendelkezésére bocsátani, amely segítséget nyújthat a közösségi intézmények vagy szervek eljárásában felmerülő hivatali visszásságok tisztázásában, kivéve ha az adott információ törvény, illetve rendelet alapján titoktartási kötelezettség hatálya alá tartozik vagy olyan rendelkezések hatálya alá, amelyek megakadályozzák annak továbbítását. Az utóbbi esetben mindazonáltal az érintett tagállam az információt az ombudsman tudomására hozhatja, amennyiben az ombudsman vállalja, hogy azt nem hozza mások tudomására.(4) Amennyiben az ombudsman a kért segítséget nem kapja meg, erről tájékoztatja az Európai Parlamentet, amely megteszi a megfelelő lépéseket.(5) Az ombudsman az érintett intézménnyel vagy szervvel együtt minden lehetséges módon olyan megoldást keres, amely a hivatali visszásságot megszünteti, és orvosolja a panaszt.(6) Amennyiben az ombudsman hivatali visszásságot fed fel, erről tájékoztatja az érintett intézményt vagy szervet, és adott esetben ajánlástervezetet terjeszt elő. Az ily módon tájékoztatott intézmény vagy szerv három hónapon belül részletes véleményt küld az ombudsman részére.(7) Az ombudsman ezután jelentést küld az Európai Parlamentnek és az érintett intézménynek vagy szervnek. Jelentésében ajánlásokat tehet. Az ombudsman tájékoztatja a panaszt benyújtó személyt a vizsgálat eredményéről, az érintett intézmény vagy szerv véleményéről, valamint az általa megfogalmazott esetleges ajánlásokról.(8) Az ombudsman minden éves ülésszak végén jelentést nyújt be az Európai Parlamentnek vizsgálatai eredményéről.4. cikk(1) Az ombudsman, valamint munkatársai – akikre az Európai Közösséget létrehozó szerződés 214. cikkét, az Európai Szén- és Acélközösséget létrehozó szerződés 47. cikkének (2) bekezdését és az Európai Atomenergia-közösséget létrehozó szerződés 194. cikkét alkalmazni kell – a vizsgálataik során birtokukba került információkat vagy dokumentumokat nem hozhatják mások tudomására. A (2) bekezdés sérelme nélkül, bizalmasan kell kezelniük minden olyan információt is, amely a panaszt benyújtó vagy az ügyben szereplő más személynek kárt okozhatna.(2) Amennyiben az ombudsman vizsgálata során olyan tényekről szerez tudomást, amelyek megítélése szerint a büntetőjog hatálya alá tartoznak, erről a tagállamoknak az Európai Közösségek melletti állandó képviseletén keresztül haladéktalanul értesíti az illetékes nemzeti hatóságokat, valamint adott esetben azt a közösségi intézményt, amelyhez az érintett tisztviselő vagy alkalmazott tartozik, és amely esetleg alkalmazhatja az Európai Közösségek kiváltságairól és mentességeiről szóló jegyzőkönyv 18. cikkének második bekezdését. Az ombudsman olyan tényekről is tájékoztathatja az érintett közösségi intézményt vagy szervet, amelyek valamely tisztviselőjének vagy alkalmazottjának a magatartását fegyelmi szempontból kérdőjelezik meg.5. cikkAz ombudsman – amennyiben ezzel eljárása eredményességét fokozhatja, és a hozzá panasszal fordulók jogainak és érdekeinek megfelelőbb védelmét elősegítheti – együttműködhet egyes tagállamok azonos típusú szerveivel, amennyiben tiszteletben tartja az alkalmazandó nemzeti jog rendelkezéseit. Az ombudsman ezen az úton nem kérhet meg olyan dokumentumokat, amelyekhez a 3. cikk alapján nem férhet hozzá.6. cikk(1) Az ombudsmant minden európai parlamenti választást követően az Európai Parlament nevezi ki saját megbízatásának időtartamára. Az ombudsman megbízatása megújítható.(2) Az ombudsmant olyan személyek közül választják ki, akik az Unió polgárai, rendelkeznek a polgári és politikai jogok teljes körével, függetlenségükhöz nem fér kétség, és megfelelnek az országuk területén a legmagasabb bírói tisztségek betöltéséhez előírt feltételeknek vagy elismerten rendelkeznek az ombudsman megbízatásának ellátásához szükséges szakértelemmel és tapasztalattal.7. cikk(1) Az ombudsman megbízatása a megbízatási idő elteltével, lemondással vagy felmentéssel szűnik meg.(2) A felmentés esetét kivéve az ombudsman utódja kinevezéséig hivatalban marad.(3) A megbízatás idő előtti megszűnése esetén az utódot a Parlament megbízatási idejéből fennmaradó időszakra a hivatal megüresedését követő három hónapon belül nevezik ki.8. cikkAz ombudsmant, ha már nem teljesíti a megbízatásának ellátásához szükséges feltételeket vagy ha súlyos kötelezettségszegést követett el, az Európai Parlament kérelmére az Európai Közösségek Bírósága felmentheti hivatalából.9. cikk(1) Az ombudsman megbízatásának ellátása során teljes mértékben független és a Közösségeknek és az Unió polgárainak általános érdekeit szem előtt tartva jár el. Feladatai ellátása során egyetlen kormánytól vagy más szervtől sem kérhet vagy fogadhat el utasításokat. Tartózkodnia kell minden olyan cselekedettől, amely megbízatásával összeegyeztethetetlen.(2) Az ombudsman hivatalba lépésekor az Európai Közösségek Bírósága előtt ünnepélyesen kötelezettséget vállal arra, hogy feladatait teljes függetlenséggel és pártatlansággal látja el, hivatali ideje alatt és azt követően tiszteletben tartja a hivatalából eredő kötelezettségeket, különösen azt a kötelezettségét, hogy megbízatása megszűnését követően feddhetetlenül és tartózkodóan jár el egyes kinevezések vagy előnyök elfogadásakor.10. cikk(1) Az ombudsman megbízatásának ideje alatt nem vállalhat politikai vagy közigazgatási hivatalt, és nem folytathat semmilyen egyéb – akár kereső, akár ingyenesen végzett – tevékenységet.(2) Az ombudsman illetménye, más juttatásai és nyugdíja tekintetében az Európai Közösségek Bírósága bíráival azonos elbírálás alá esik.(3) Az ombudsmanra, valamint titkárságának tisztviselőire és alkalmazottaira az Európai Közösségek kiváltságairól és mentességeiről szóló jegyzőkönyv 12–15. és 18. cikkét kell alkalmazni.11. cikk(1) Az ombudsmant feladatai ellátásában titkárság segíti, amelynek vezetőjét ő nevezi ki.(2) Az ombudsman titkárságának tisztviselőire és alkalmazottaira az Európai Közösségek tisztviselőire és más alkalmazottaira vonatkozó rendeletek és szabályok vonatkoznak. Létszámukat évente a költségvetési eljárás keretében határozzák meg [1].(3) Az Európai Közösségeknek és a tagállamoknak az ombudsman titkárságára kinevezett tisztviselőit szolgálati érdekből rendelik ki, és garantálják számukra, hogy származási intézményükbe teljes joggal visszahelyezik őket.(4) A munkatársait érintő ügyekben az ombudsman jogállása megegyezik az Európai Közösségek tisztviselőinek személyzeti szabályzata 1. cikkében meghatározott intézményekével.12. cikkAz ombudsman költségvetését az Európai Közösségek általános költségvetésének I. szakaszához (Parlament) csatolják.13. cikkAz ombudsman székhelye az Európai Parlament székhelye [2].14. cikkE határozat végrehajtási rendelkezéseit az ombudsman fogadja el.15. cikkAz Európai Unióról szóló szerződés hatálybalépését követően elsőként kinevezett ombudsman a Parlament megbízatási idejének végéig marad hivatalban.16. cikkAz Európai Parlament költségvetésében rendelkezik azokról a személyi és tárgyi feltételekről, amelyek ahhoz szükségesek, hogy az első ombudsman kinevezésétől kezdve el tudja látni a rábízott feladatokat.17. cikkEzt a határozatot az Európai Közösségek Hivatalos Lapjában ki kell hirdetni. A határozat kihirdetése napján lép hatályba.Kelt Strasbourgban, 1994. március 9-én.az Európai Parlament részérőlaz elnökEgon Klepsch[1] A három intézmény együttes nyilatkozata megállapítja az ombudsman által alkalmazott munkatársak létszámára, és a vizsgálatokat végző személyek ideiglenes vagy szerződéses alkalmazotti minőségére vonatkozó irányadó elveket.[2] Lásd a tagállamok kormányai képviselőinek közös megegyezéssel hozott határozatát az Európai Közösségek intézményei, illetve egyes szervei és szervezeti egységei székhelyének megállapításáról (HL C 341., 1992.12.23, 1. o.).--------------------------------------------------


title: 2014/323/EU: A Tanács határozata ( 2014. május 19. ) az AKCS–EU partnerségi megállapodás 96. cikke alapján Madagaszkárral folytatott konzultáció lezárásáról szóló 2010/371/EU határozat hatályon kívül helyezéséről

text:
               4.6.2014

               HU

               Az Európai Unió Hivatalos Lapja

               L 165/51

         A TANÁCS HATÁROZATA
   (2014. május 19.)
   az AKCS–EU partnerségi megállapodás 96. cikke alapján Madagaszkárral folytatott konzultáció lezárásáról szóló 2010/371/EU határozat hatályon kívül helyezéséről

      (2014/323/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött, 2000. június 23-án Cotonouban aláírt (1) és 2005. június 25-én Luxemburgban (2), majd 2010. június 22-én Ouagadougouban felülvizsgált (3) partnerségi megállapodásra (a továbbiakban: AKCS–EU partnerségi megállapodás) és különösen annak 96. cikkére,
   tekintettel a tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása során hozandó intézkedésekről és követendő eljárásokról szóló belső megállapodásra (4) és különösen annak 3. cikkére,
   tekintettel az Európai Bizottság javaslatára,
   az Unió külügyi és biztonságpolitikai főképviselőjével egyetértésben,
   mivel:

               (1)

               A 2010/371/EU tanácsi határozat (5) azzal a céllal került elfogadásra, hogy megfelelő intézkedéseket helyezzen kilátásba az AKCS–EU partnerségi megállapodás 9. cikkében szereplő lényeges elemek megsértése miatt.

               (2)

               Ezeket az intézkedéseket a 2011/324/EU tanácsi határozat (6)2011. december 6-ig meghosszabbította, majd a 2011/808/EU tanácsi határozat (7)2012. december 5-ig meghosszabbította és módosította. 2012. december 3-án a 2012/749/EU tanácsi határozat (8) meghosszabbította ezeket az intézkedéseket addig az időpontig, amikor a Tanács a Bizottság javaslata alapján megállapítja, hogy hiteles választások zajlottak le, és helyreállt az alkotmányos rend Madagaszkáron.

               (3)

               2013. október 25-én, illetve 2013. december 20-án Madagaszkáron megtartották az elnök- és parlamenti választásokat, az eredményeket 2014. január 17-én, illetve 2014. február 6-án hivatalosan kihirdették és az újonnan megválasztott intézmények felállítása megtörtént, amely jelzi Madagaszkár visszatérését az alkotmányos rendhez. Az Unió külügyi és biztonságpolitikai főképviselője 2014. február 7-én üdvözölte a választások lebonyolítását és elégedettségét fejezte ki azzal kapcsolatosan.

               (4)

               A 2011/808/EU határozat mellékletében meghatározott feltételek – ideértve a hiteles elnök- és parlamenti választások megtartását, a hivatalos eredmények kihirdetését, valamint az újonnan megválasztott intézmények felállítását, amelyek jelzik Madagaszkár visszatérését az alkotmányos rendhez – teljesültek, ezért a 2010/371/EU határozatot hatályon kívül kell helyezni,

         ELFOGADTA EZT A HATÁROZATOT:
   1. cikk
   A 2010/371/EU tanácsi határozat hatályát veszti.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. május 19-én.

            a Tanács részéről

            az elnök

         C. ASHTON

      (1)  HL L 317., 2000.12.15., 3. o.

      (2)  Megállapodás a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).

      (3)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.).

      (4)  HL L 317., 2000.12.15., 376. o.

      (5)  A Tanács 2010. június 7-i 2010/371/EU határozata az AKCS–EU partnerségi megállapodás 96. cikke alapján Madagaszkárral folytatott konzultáció lezárásáról (HL L 169., 2010.7.3., 13. o.).

      (6)  A Tanács 2011. május 30-i 2011/324/EU határozata az AKCS–EU partnerségi megállapodás 96. cikke alapján a Madagaszkári Köztársasággal folytatott konzultáció lezárásáról szóló 2010/371/EU határozat alkalmazási időszakának meghosszabbításáról (HL L 146., 2011.6.1., 2. o.).

      (7)  A Tanács 2011. december 5-i 2011/808/EU határozata az AKCS–EU partnerségi megállapodás 96. cikke alapján Madagaszkárral folytatott konzultáció lezárásáról szóló 2010/371/EU határozat alkalmazási időszakának módosításáról és meghosszabbításáról (HL L 324., 2011.12.7., 1. o.).

      (8)  A Tanács 2012. december 3-i 2012/749/EU határozata az AKCS–EU partnerségi megállapodás 96. cikke alapján a Madagaszkári Köztársasággal folytatott konzultáció lezárásáról szóló, 2010/371/EU határozat alkalmazási időszakának meghosszabbításáról (HL L 333., 2012.12.5., 46. o.).


title: Az Európai Parlament (EU) 2016/1564 határozata (2016. április 28.) az Európai Alapítvány az Élet- és Munkakörülmények Javításáért 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/348

         AZ EURÓPAI PARLAMENT (EU) 2016/1564 HATÁROZATA
   (2016. április 28.)
   az Európai Alapítvány az Élet- és Munkakörülmények Javításáért 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2014-es pénzügyi évre vonatkozó éves beszámolójáról szóló jelentésére, az alapítvány válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az alapítványnak a 2014-es pénzügyi évre szóló költségvetés végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0063/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A8-0120/2016),

               1.

               mentesítést ad az Európai Alapítvány az Élet- és Munkakörülmények Javításáért igazgatója számára az alapítvány 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 307. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 139., 1975.5.30., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács határozata (2001. október 29.) az egyrészről az Európai Közösség és másrészről a Horvát Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodásnak a Közösség nevében történő aláírásáról és előzetes alkalmazásáról

text:
Fontos jogi nyilatkozat

|

32001D0868

Hivatalos Lap L 330 , 14/12/2001 o. 0001 - 0002

		A Tanács határozata(2001. október 29.)az egyrészről az Európai Közösség és másrészről a Horvát Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodásnak a Közösség nevében történő aláírásáról és előzetes alkalmazásáról(2001/868/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére összefüggésben 300. cikke (2) bekezdése első albekezdésének első mondatával,tekintettel a Bizottság javaslatára,mivel:(1) Az egyrészről az Európai Közösségek és azok tagállamai, és másrészről a Horvát Köztársaság között 2001. október 29-én Luxembourgban aláírt stabilizációs és társulási megállapodás hatálybalépéséig szükséges aláírni az egyrészről az Európai Közösség és másrészről a Horvát Köztársaság közötti, a kereskedelemről és a kereskedelemmel kapcsolatos ügyekről szóló ideiglenes megállapodást.(2) Az Európai Közösség és a Horvát Köztársaság közötti önálló, korábban létező közlekedési megállapodás hiánya szükségessé teszi a lényeges, kereskedelmi vonatkozású, közlekedési rendelkezések beépítését a stabilizációs és társulási megállapodás 6. jegyzőkönyvébe.(3) Előzetesen meglévő szerződéses struktúrák hiányában e megállapodás létrehoz egy ideiglenes bizottságot e megállapodás végrehajtására.(4) Az e megállapodásban foglalt kereskedelmi rendelkezések kivételes jellegűek, a stabilizációs és társulási folyamat keretében végrehajtott politikával kapcsolatosak, és harmadik országok tekintetében – a nyugat-balkáni országok kivételével – nem precedensértékűek az Európai Unió számára.(5) A megállapodást – egy későbbi időpontban történő lehetséges megkötésére is figyelemmel – a Közösség nevében alá kell írni.(6) Amennyiben a megállapodás addig nem lép hatályba, rendelkezni kell az ideiglenes megállapodás 2002. január 1-jétől történő előzetes alkalmazásáról,A KÖVETKEZŐKÉPPEN HATÁROZOTT:1. cikkA Tanács elnöke felhatalmazást kap, hogy kijelölje az egyrészről az Európai Közösség és másrészről a Horvát Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodásnak – egy későbbi időpontban történő megkötésére is figyelemmel – a Közösség nevében történő aláírására jogosult személy(eke)t.A megállapodás szövegét csatolták e határozathoz.2. cikkA kölcsönösségre is figyelemmel, az 1. cikkben említett megállapodást 2002. január 1-jétől előzetesen kell alkalmazni, amennyiben a hatálybalépéséhez szükséges eljárások addig nem zárultak le.3. cikkEzt a határozatot az Európai Közösségek Hivatalos Lapjában ki kell hirdetni.Kelt Luxembourgban, 2001. október 29-én.a Tanács részérőlaz elnökL. Michel--------------------------------------------------


title: 2008/180/EK: A Tanács határozata ( 2008. február 25. ) az Európai Közösség és az Egyiptomi Arab Köztársaság közötti tudományos és technológiai együttműködésről szóló megállapodás megkötéséről

text:
               4.3.2008

               HU

               Az Európai Unió Hivatalos Lapja

               L 59/12

      A TANÁCS HATÁROZATA

   (2008. február 25.)
   az Európai Közösség és az Egyiptomi Arab Köztársaság közötti tudományos és technológiai együttműködésről szóló megállapodás megkötéséről
   (2008/180/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 170. cikkére, összefüggésben a 300. cikk (2) bekezdése első albekezdésének első mondatával és a 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Bizottság a Közösség nevében tárgyalásokat folytatott az Európai Közösség és az Egyiptomi Arab Köztársaság közötti tudományos és technológiai együttműködési megállapodás („a megállapodás”) megkötéséről.

               (2)

               A későbbi időpontban való megkötésre figyelemmel a 2004. március 4-én parafált megállapodást 2005. június 21-én aláírták, az aláírástól kezdődő ideiglenes alkalmazás mellett.

               (3)

               A megállapodás a kölcsönös előny, a másik félnek a megállapodáshoz kapcsolódó programjaihoz és tevékenységeihez való hozzáférés kölcsönös lehetősége, megkülönböztetésmentesség, a szellemi tulajdon hatékony oltalma és a szellemi tulajdonjogokon való méltányos osztozás elvén alapul. Az Egyiptomi Arab Köztársaságban letelepedett jogalanyok közvetett cselekvésekben történő részvételére a harmadik országokban letelepedett jogalanyokra vonatkozó feltételek vonatkoznak, amelyeket a Szerződés 167. cikkének, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletnek (2) és az egyéb vonatkozó közösségi jogszabályoknak megfelelően elfogadott európai parlamenti és tanácsi határozat állapított meg.

               (4)

               A megállapodást úgy kell megkötni, hogy minden tagállam nyelvi változata hiteles legyen. Erről levélváltás útján kell gondoskodni.

               (5)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   A Tanács a Közösség nevében jóváhagyja az Európai Közösség és a Egyiptomi Arab Köztársaság közötti tudományos és technológiai együttműködésről szóló megállapodást (3).
   2. cikk
   A Közösség nevében a Tanács elnöke megteszi a megállapodás 7. cikkében előírt értesítést, és felhatalmazást kap arra, hogy az Egyiptomi Arab Köztársasággal levélváltás útján jóváhagyja, hogy a megállapodás szövege a 2004-es és a 2007-es csatlakozást követően a tagállamok minden hivatalos nyelvén hiteles.

      Kelt Brüsszelben, 2008. február 25-én.

            a Tanács részéről

            az elnök

         A. VIZJAK

      (1)  2007. november 29-i vélemény (a Hivatalos Lapban még nem tették közzé).

      (2)  HL L 248., 2002.9.16., 1. o. A legutóbb az 1525/2007/EK rendelettel (HL L 343., 2007.12.27., 9. o.) módosított rendelet.

      (3)  HL L 182., 2005.7.13., 12. o.


title: 2011/809/EU: A Tanács határozata ( 2011. november 30. ) a Nyugat-Balkán számára biztosítandó uniós autonóm preferenciális kereskedelmi rendszer végrehajtása érdekében a WTO-mentesség meghosszabbításával kapcsolatban a Kereskedelmi Világszervezet Általános Tanácsában az Európai Unió által képviselendő álláspontról

text:
               7.12.2011

               HU

               Az Európai Unió Hivatalos Lapja

               L 324/28

         A TANÁCS HATÁROZATA
   (2011. november 30.)
   a Nyugat-Balkán számára biztosítandó uniós autonóm preferenciális kereskedelmi rendszer végrehajtása érdekében a WTO-mentesség meghosszabbításával kapcsolatban a Kereskedelmi Világszervezet Általános Tanácsában az Európai Unió által képviselendő álláspontról
   (2011/809/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
   tekintettel az Európai Bizottság javaslatára,
   mivel:

               (1)

               Az Unió jogszabályt fogadott el a Nyugat-Balkán esetében alkalmazott autonóm preferenciális kereskedelmi rendszer 2015. december 31-ig történő megújítására. Az 1994. évi Általános Vám- és Kereskedelmi Egyezmény (1994. évi GATT) I. cikkének 1. bekezdésében előírt kötelezettségek alóli mentesség hiányában az Uniónak az autonóm preferenciális kereskedelmi rendszer keretében biztosított preferenciális elbánást ki kellene terjesztenie a Kereskedelmi Világszervezetet (WTO) minden más tagjára. Helyénvaló ezért kérelmet benyújtani a Kereskedelmi Világszervezetet létrehozó marrakechi egyezmény IX. cikkének 3. bekezdése szerint az 1994. évi GATT I. cikkének 1. bekezdése alóli mentesség iránt.

               (2)

               Az Unió 2011. október 26-án benyújtotta a megfelelő kérelmet, és azt a WTO Általános Tanácsa meg fogja vitatni.

               (3)

               Helyénvaló ezért az Európai Uniónak a WTO Általános Tanácsában a kérelemmel kapcsolatban képviselendő álláspontjának a meghatározása,

         ELFOGADTA EZT A HATÁROZATOT:
   1. cikk
   Az Európai Uniónak a Kereskedelmi Világszervezet Általános Tanácsában képviselendő álláspontja, hogy jóvá kell hagyni a Nyugat-Balkán számára biztosítandó WTO-mentesség 2016. december 31-ig történő meghosszabbítását.
   Ezt az álláspontot a Bizottság fejti ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. november 30-án.

            a Tanács részéről

            az elnök

         J. VINCENT-ROSTOWSKI


title: A Tanács határozata ( 2011. március 7. ) az Európai Munkahelyi Biztonsági és Egészségvédelmi Ügynökség igazgatótanácsa tagjainak és póttagjainak kinevezéséről szóló 2010. november 22-i tanácsi határozat módosításáról

text:
               17.3.2011

               HU

               Az Európai Unió Hivatalos Lapja

               C 83/2

         A TANÁCS HATÁROZATA
   (2011. március 7.)
   az Európai Munkahelyi Biztonsági és Egészségvédelmi Ügynökség igazgatótanácsa tagjainak és póttagjainak kinevezéséről szóló 2010. november 22-i tanácsi határozat módosításáról
   2011/C 83/02
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendeletre (1) és különösen annak 8. cikkére,
   mivel:

               (1)

               A Tanács a 2010. november 22-i határozatával (2) (a továbbiakban: a határozat) kinevezte az Európai Munkahelyi Biztonsági és Egészségvédelmi Ügynökség igazgatótanácsának tagjait és póttagjait a 2010. november 8-tól2013. november 7-ig terjedő időszakra.

               (2)

               A Nemzetközi Szakszervezetek Háza (International Trade Union House) 2010. november 23-án tájékoztatta a Főtitkárságot arról, hogy hiba történt az igazgatótanács munkavállalói szervezetek kategóriájába tartozó belga tagjának és póttagjának kinevezését illetően.

               (3)

               A hiba a határozat szövegének eredeti, az elnök által aláírt változatában szerepel, és azt minden hivatalos nyelv átvette.

               (4)

               A határozatot ezért módosítani kell,

         ELFOGADTA EZT A HATÁROZATOT:
   1. cikk
   A 2010. november 22-i tanácsi határozat 1. cikkében foglalt II. listában a belga tag és póttag neve helyesen a következő:

      „II.   MUNKAVÁLLALÓI SZERVEZETEK KÉPVISELŐI

                  Ország

                  Tagok

                  Póttagok

                  Belgium

                  Herman FONCK

                  François PHILIPS”

   2. cikk
   Ez a határozat az elfogadásának napján lép hatályba.

      Kelt Brüsszelben, 2011. március 7-én.

            a Tanács részéről

            az elnök

         CZOMBA S.

      (1)  HL L 216., 1994.8.20., 1. o.

      (2)  HL C 322., 2010.11.27., 3. o.


title: A Végrehajtó Bizottság határozata (1999. április 28.) a közúti közlekedési szabályok megsértésével kapcsolatos eljárásokban folytatandó együttműködésről szóló megállapodásról (SCH/Com-ex (99)11 Rev. 2)

text:
Fontos jogi nyilatkozat

|

41999D0011

Hivatalos Lap L 239 , 22/09/2000 o. 0428 - 0434

		A végrehajtó bizottság határozata(1999. április 28.)a közúti közlekedési szabályok megsértésével kapcsolatos eljárásokban folytatandó együttműködésről szóló megállapodásról(SCH/Com-ex (99)11 Rev. 2)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a miniszterek és államtitkárok 1990. június 19-i schengeni ülésén tett együttes nyilatkozatra,A KÖVETKEZŐKÉPPEN HATÁROZOTT:A közúti közlekedési szabályok megsértésével kapcsolatos eljárásokban folytatandó együttműködésről és az ilyen bűncselekmények miatt kiszabott pénzbírságok és pénzbüntetések végrehajtásáról szóló megállapodást (SCH/III (96)25 Rev. 18) jóváhagyja.A küldöttségek képviselőit arra kéri fel, hogy magyarázó jelentést állítsanak össze a megállapodáshoz, amely elsősorban az e határozat mellékletében ismertetett pontokkal foglalkozik.Luxembourg, 1999. április 28.az elnökC. H. Schapper--------------------------------------------------SCH/III (96)25 Rev. 18MEGÁLLAPODÁS A KÖZÚTI KÖZLEKEDÉSI SZABÁLYOK MEGSÉRTÉSÉVEL KAPCSOLATOS ELJÁRÁSOKBAN FOLYTATANDÓ EGYÜTTMŰKÖDÉSRŐL ÉS AZ ILYEN BŰNCSELEKMÉNYEK MIATT KISZABOTT PÉNZBÍRSÁGOK ÉS PÉNZBÜNTETÉSEK VÉGREHAJTÁSÁRÓLA BELGA KIRÁLYSÁG, a NÉMETORSZÁGI SZÖVETSÉGI KÖZTÁRSASÁG, a FRANCIA KÖZTÁRSASÁG, a LUXEMBURGI NAGYHERCEGSÉG és a HOLLAND KIRÁLYSÁG kormányai, a Benelux Gazdasági Unió államai, a Németországi Szövetségi Köztársaság és a Francia Köztársaság kormányai között a közös határaikon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló, Schengenben, 1990. június 19-én aláírt egyezmény (a továbbiakban "az 1990. évi Egyezmény") részes felei, továbbá az 1990. évi Egyezményhez sorrendben 1990. november 27-én, 1991. június 25-én, 1992. november 6-án, 1995. április 28-án és 1996. december 19-én aláírt megállapodásokkal csatlakozó OLASZ KÖZTÁRSASÁG, SPANYOL KIRÁLYSÁG és PORTUGÁL KÖZTÁRSASÁG, GÖRÖG KÖZTÁRSASÁG, OSZTRÁK KÖZTÁRSASÁG, DÁN KIRÁLYSÁG, SVÉD KIRÁLYSÁG és FINN KÖZTÁRSASÁG kormányai, továbbá az előbbiekkel 1996. december 19-én együttműködési megállapodást aláíró Norvég Királyság és Izlandi Köztársaság kormányai (a továbbiakban "Szerződő Felek"),mivel az 1990. évi Egyezményben említett személyek szabad mozgása elősegíti a polgárok mozgását e térségen belül;mivel köztudott, hogy a schengeni államok polgárai akkor is megsértik a közúti közlekedési szabályokat, ha nem a lakóhelyük szerinti Szerződő Fél területén tartózkodnak;mivel kimutatták, hogy a közúti közlekedési szabályok megsértésének visszaszorítására tett kitartó erőfeszítések ellenére sem lehet mindig megállapítani az elkövetők személyazonosságát azelőtt, hogy azok visszatérnének a lakóhelyük szerinti Szerződő Fél területére, továbbá nem mindig lehet a pénzbírságot vagy pénzbüntetést végrehajtani a megsértett szabályok tekintetében;meggyőződve arról, hogy a Szerződő Felek közötti együttműködésre van szükség ezen a területen is, amit nem akadályozhat az a tény, hogy az egyes Szerződő Feleknél különböző hatóságok felelősek a közúti közlekedés szabályainak érvényesítéséért;végrehajtva a miniszterek és államtitkárok 1990. június 19-i együttes nyilatkozatát, amely előírja, hogy tárgyalásokat kell folytatni a közúti közlekedési szabályok megsértése miatti eljárás lefolytatása terén történő együttműködés javításának és a pénzbírságok és pénzbüntetések kölcsönös végrehajtásának lehetőségeiről,A KÖVETKEZŐKBEN ÁLLAPODTAK MEG:I. FEJEZETMeghatározások1. cikkE megállapodás alkalmazásában:A közúti közlekedési szabályok megsértéseolyan magatartás, amely a közúti közlekedés szabályainak megszegésével jár, és amely bűncselekménynek vagy szabálysértésnek minősül, ide értve a vezetési és pihenőidőre vonatkozó szabályok, továbbá a veszélyes áruk szállítására vonatkozó szabályok megszegését.Pénzbírság vagy pénzbüntetésolyan kötelezettség, melynek értelmében a közúti közlekedési szabályok megsértése miatt egy pénzösszeget kell megfizetni, amelynek összegét a Szerződő Felek igazságügyi vagy közigazgatási hatóságai állapítják meg.Illetékes hatósága Szerződő Felek igazságügyi vagy közigazgatási hatósága, amely a közúti közlekedési szabályok megsértése miatt indult eljárások lefolytatásáért és az ezzel összefüggésben kiszabott pénzbírságok és pénzbüntetések végrehajtásáért felelős.Határozatbármely Szerződő Fél illetékes hatóságának az aktusa, amelyben olyan közúti közlekedési szabály megsértését állapítja meg, amely miatt pénzbírságot vagy pénzbüntetést szabtak ki egy személyre, s amely ellen fellebbezést lehet vagy lehetett volna benyújtani.Megkereső hatóságannak a Szerződő Félnek az illetékes hatósága, amelynek területén a közúti közlekedési szabály megsértését elkövették.Megkeresett hatóságannak a Szerződő Félnek az illetékes hatósága, amelynek területén egy közúti közlekedési szabály megsértésének elkövetésével gyanúsított vagy ilyen eset miatt pénzbírsággal vagy pénzbüntetéssel sújtott személy lakik vagy rendszerint ott tartózkodik.Megkereső Szerződő Félaz a Szerződő Fél, amelynek területén egy olyan személyre vonatkozó határozatot hoztak, aki egy másik Szerződő Fél területén lakik vagy rendszerint ott tartózkodik.Megkeresett Szerződő Félaz a Szerződő Fél, amelynek területén egy olyan személy lakik vagy rendszerint ott tartózkodik, akinek tekintetében egy másik Szerződő Fél területén határozatot hoztak.II. FEJEZETElvek2. cikk(1) A Szerződő Felek kötelezettséget vállalnak arra, hogy egymással a lehető legszélesebb körűen együttműködnek a közúti közlekedési szabályok megsértésével kapcsolatos eljárásokban és az ilyen esetek miatt meghozott határozatok végrehajtása során, e megállapodás rendelkezéseinek megfelelően.(2) Az (1) bekezdés nem érinti a Szerződő Felek között hatályban lévő két- vagy többoldalú megállapodások átfogóbb rendelkezéseinek alkalmazását.(3) E megállapodás IV. fejezetét nem lehet alkalmazni:a) olyan határozatok végrehajtására, amelyek főbüntetésként szabadságvesztés büntetéssel járnak,b) a közúti közlekedési szabályok olyan megsértésére, amikor ezeket nem csak a közúti közlekedéssel kapcsolatos bűncselekményekkel szoros összefüggésben követték el, kivéve ha az adott közlekedési szabály megsértése külön eljárás tárgyát képezi, vagy ha csak a közlekedési szabályok megsértése képezi az eljárás tárgyát.III. FEJEZETKözúti közlekedési szabályok megsértésével kapcsolatos eljárásban történő együttműködés3. cikk(1) Az illetékes hatóságok egy jármű rendszámának a nemzeti járműnyilvántartó hatóságaikon keresztül történő közlésével információkat kérhetnek más Szerződő Felek járműnyilvántartó hatóságaitól a vonatkozó gépjármű típusáról és márkájáról, továbbá annak a személynek vagy azoknak a személyeknek a személyazonosságáról és címéről, akinek vagy akiknek nevén a kérdéses gépjárművet nyilvántartották akkor, amikor a közúti közlekedési szabály megsértését elkövették.(2) A Szerződő Felek járműnyilvántartó hatóságai közvetlenül megküldik egymásnak az (1) bekezdésben említett információkat az illetékes hatóságnak való továbbítás céljára. Ezenfelül megküldik a megkeresett hatóság nevét és címét is, amennyiben az külön hatóság.(3) A (2) bekezdésben említett információk cseréjére bármely Szerződő Fél más központi hatóságot is kijelölhet.(4) Az 1990. évi Egyezmény vonatkozó rendelkezéseit és különösen annak 126-128. cikkét alkalmazni kell a személyes adatok (1) bekezdés szerinti továbbítására.4. cikk(1) A megkereső hatóság a közúti közlekedési szabály megsértésével kapcsolatos következményekre és határozatokra vonatkozó minden közleményt közvetlenül megküldhet a közúti közlekedési szabály megsértésével gyanúsított személynek. Az 1990. évi Egyezmény 52. cikkének rendelkezései értelemszerűen alkalmazandók.(2) Az (1) bekezdésben említett közlemények és határozatok tartalmaznak vagy mellékelten tartalmaznak minden olyan információt, amelyre a címzettnek válaszadás céljából szüksége lehet, különösen a következőket:a) a közúti közlekedési szabály megsértésének jellege, elkövetésének helye, napja és időpontja, valamint megállapításának módja;b) annak a gépjárműnek a rendszáma, valamint lehetőség szerint típusa és márkája, amellyel a közúti közlekedési szabály megsértését elkövették, vagy ilyen információk hiányában a jármű azonosításának bármilyen eszköze;c) a kiszabható pénzbírság vagy pénzbüntetés összege, illetve adott esetben a kiszabott pénzbírság vagy pénzbüntetés, valamint befizetésének határideje és a befizetés módja;d) a mentő körülményekre hivatkozás lehetősége, továbbá e körülmények előadásának határideje és az arra szolgáló eljárás;e) a határozat elleni jogorvoslati lehetőségek, a jogorvoslati kérelem benyújtására nyitva álló határidők és az arra szolgáló eljárás, továbbá annak a hatóságnak az adatai, amelyhez a jogorvoslati kérelmet be kell benyújtani.5. cikk(1) Ha a címzett nem válaszol a 4. cikk szerinti közleményekre vagy határozatokra az előírt határidőn belül, vagy ha a megkereső hatóság további információkat tart szükségesnek e megállapodás alkalmazása céljából, ez utóbbi közvetlenül kérhet segítséget a megkeresett hatóságtól. Az ilyen megkereséshez csatolni kell a megkeresett Szerződő Fél hivatalos nyelvére vagy hivatalos nyelveinek egyikére lefordított szöveget is.(2) Az (1) bekezdésben említett megkeresésekre az 1990. évi Egyezmény III. címe 2. fejezetének rendelkezéseit kell alkalmazni.IV. FEJEZETHatározatok végrehajtása6. cikk(1) E megállapodás értelmében a határozatok végrehajtásának átvételét csak akkor lehet kérni, ha:a) a határozat elleni minden jogorvoslati lehetőséget kimerítettek, és a határozat a megkereső Szerződő Fél területén végrehajtható;b) különösen a 4. cikknek megfelelően az illetékes hatóságok már kötelezték az érintett személyt a kiszabott pénzbírság vagy pénzbüntetés befizetésére, de ez nem járt eredménnyel;c) a pénzbírság vagy pénzbüntetés nem évült el a megkereső Szerződő Fél jogszabályai szerint;d) a határozat olyan személyre vonatkozik, aki a megkeresett Szerződő Fél területén lakik, vagy általában ott tartózkodik;e) a kiszabott pénzbírság vagy pénzbüntetés összege legalább 40 euró.(2) A Szerződő Felek kétoldalú megállapodással módosíthatják az (1) bekezdés e) pontja rendelkezésének alkalmazási területét.7. cikk(1) Egy határozat végrehajtásának átvétele nem tagadható meg, kivéve ha a megkeresett Szerződő Fél úgy véli, hogy:a) a határozat alapját képező közúti közlekedési szabály megsértéséről a megkeresett Szerződő Fél jogszabályai nem rendelkeznek;b) a megkeresés végrehajtása sérti az 1990. évi egyezmény 54-58. cikkében foglalt ne bis in idem elvet;c) a pénzbírság vagy pénzbüntetés elévült a megkeresett Szerződő Fél jogszabályai szerint,d) az érintett személyt a megkeresett Szerződő Fél amnesztiában vagy kegyelemben részesítette volna, ha a közúti közlekedési szabály megsértését a megkeresett Szerződő Fél területén követte volna el.(2) A megkeresett Szerződő Fél a lehető leghamarabb értesíti a megkereső Szerződő Felet a megkeresés teljesítésének elutasításáról és az elutasítás okáról.8. cikk(1) A határozatot a megkeresett Szerződő Fél illetékes hatóságai haladéktalanul végrehajtják.(2) A pénzbírságot vagy pénzbüntetést a megkeresett Szerződő Fél pénznemében kell beszedni. Az összeget az (1) bekezdésben említett határozat meghozatalakor érvényes hivatalos átváltási árfolyam alapján kell kiszámítani.(3) Amennyiben az átváltáskor kiderül, hogy a határozattal kiszabott pénzbírság vagy pénzbüntetés összege meghaladja annak a pénzbírságnak vagy pénzbüntetésnek a legmagasabb összegét, amelyet az azonos típusú közúti közlekedési szabályok megsértésének esetére a megkeresett Szerződő Fél jogszabályai rendelnek, a határozat végrehajtása nem terjeszkedhet túl ezen a legmagasabb összegen.(4) A megerősítő, elfogadó vagy jóváhagyó okiratok letétbe helyezésekor minden állam alkotmányos rendjével vagy azzal azonos jelentőségű okokkal indokolva kijelentheti, hogy el kíván térni az (1) bekezdés alkalmazásától, és egy nyilatkozatot tesz, amelyben meghatározza azokat az eseteket, amelyekben a végrehajtandó pénzbírságot vagy pénzbüntetést a végrehajtás előtt a megkeresett Szerződő Fél bírósági végzésével végrehajthatóvá kell nyilvánítani. Ez a bírósági határozat azonban nem érinti a megkereső Szerződő Fél végrehajtandó határozatának tartalmát és összegét.9. cikk(1) A határozat végrehajtására a megkeresett Szerződő Fél jogszabályai vonatkoznak.(2) A pénzbírságnak vagy pénzbüntetésnek a megkereső Szerződő Fél területén már behajtott részeit teljes mértékben le kell vonni a megkeresett Szerződő Fél területén végrehajtandó pénzbírságból vagy pénzbüntetésből.(3) Ha a pénzbírság vagy pénzbüntetés részben vagy egészében nem végrehajtható, a megkeresett Szerződő Fél ezt helyettesítő szabadságvesztés büntetést vagy kényszerítő elzárást alkalmazhat, ha ez mindkét szerződő államban lehetséges, kivéve ha ezt a megkereső Szerződő Fél kifejezetten kizárta.10. cikkA megkereső Szerződő Fél nem folytathatja a határozat végrehajtását azután, hogy a végrehajtás átvételét kérte. A végrehajtás joga visszaszáll a megkereső Szerződő Félre, amennyiben a megkeresett Szerződő Fél arról értesíti, hogy elutasítja a végrehajtást, vagy azt nem tudta foganatosítani.11. cikkA megkeresett Szerződő Fél megszünteti a határozat végrehajtását, ha a megkereső Szerződő Fél olyan határozatról, intézkedésről vagy más körülményről értesíti, amely felfüggeszti vagy megszünteti a határozat végrehajthatóságát.12. cikk(1) A határozat végrehajtásának átvétele iránti megkeresést és minden ezzel kapcsolatos közleményt írásban kell megtenni. Azokat bármilyen alkalmas, írásos nyomot megőrző csatornán – köztük faxon is – továbbítani lehet.(2) A Szerződő Felek illetékes hatóságai közvetlenül küldik meg egymásnak a dokumentumokat, a kapcsolat felvételéhez szükséges adatokat a járműnyilvántartó hatóságok bocsátják rendelkezésre (3. cikk (2) bekezdése). E dokumentumokat a Szerződő Fél kijelölt központi hatóságain keresztül kell továbbítani, amennyiben az illetékes hatósággal való kapcsolat felvételéhez szükséges adatok nem állapíthatók meg az első mondatban említett információkból.13. cikk(1) Egy határozat végrehajtásának átvétele iránti megkereséshez csatolni kell a határozat másolatát, továbbá a megkereső Szerződő Fél illetékes hatóságának nyilatkozatát, amely tanúsítja, hogy a 6. cikk (1) bekezdésének a), b) és c) pontjában megállapított feltételek teljesülnek.(2) Adott esetben a megkereső Szerződő Fél a megkereséséhez egyéb, a határozat végrehajtásának átvételével kapcsolatos információkat csatol, különösen amelyek a szabály megsértésének sajátos körülményeire vonatkoznak, amelyeket a pénzbírság vagy pénzbüntetés megállapításakor figyelembe vettek, és lehetőség szerint csatolja az alkalmazott jogszabályok szövegét is.(3) Amennyiben a megkeresett Szerződő Fél úgy véli, hogy a megkereső Szerződő Fél által átadott információk nem elegendőek, és ezért nem teszik lehetővé e megállapodás alkalmazását, megkéri a további szükséges kiegészítő információkat.(4) Csatolni kell a vonatkozó dokumentumok fordítását is a megkeresett Szerződő Fél hivatalos nyelvére vagy hivatalos nyelveinek egyikére.14. cikkA megkeresett Szerződő Fél illetékes hatóságai tájékoztatják a megkereső Szerződő Fél illetékes hatóságait a pénzbírság vagy pénzbüntetés végrehajtásáról vagy – adott esetben – a határozat végrehajthatatlanságáról.15. cikkA pénzbírságot vagy pénzbüntetést és az eljárás során a megkereső Szerződő Fél részéről felmerült költségeket kell végrehajtani. A határozatok végrehajtásából befolyt összegek a megkeresett Szerződő Felet illetik.16. cikkA Szerződő Felek lemondanak arról, hogy egymástól az e megállapodás alkalmazásából felmerülő költségek megtérítését követeljék.V. FEJEZETZáró rendelkezések17. cikk(1) Az 1990. évi Egyezmény által létrehozott Végrehajtó Bizottság általános feladata, hogy figyelemmel kísérje e megállapodás helyes alkalmazását. Az 1990. évi Egyezmény 132. cikkének rendelkezéseit alkalmazni kell.(2) A személyes adatok védelmével kapcsolatos ügyekben az 1990. évi Egyezmény által létrehozott Közös Ellenőrző Hatóság hatáskörébe tartozik az e megállapodás végrehajtása kapcsán felmerülő közös szempontokról szóló vélemény alkotása.(3) Bármely Szerződő Fél javaslatára a Végrehajtó Bizottság határozhat a 6. cikk (1) bekezdésének e) pontjában említett összeg módosításáról.18. cikkEzt a megállapodást a Szerződő Felek területén kell alkalmazni. Mindazonáltal az 1990. évi Egyezmény 138. cikkének értelmében a Francia Köztársaság tekintetében és a Holland Királyság tekintetében ez a megállapodás a Francia Köztársaságnak és a Holland Királyságnak csak az európai területein érvényes. A Dán Királyság 1990. évi Egyezményhez való csatlakozásáról szóló megállapodás 5. cikkének (1) bekezdése értelmében e megállapodás nem vonatkozik a Feröer-szigetekre és Grönlandra.19. cikk(1) E megállapodást a hatálybalépése előtt elkövetett közúti közlekedési szabályok megsértésére is alkalmazni kell.(2) Megerősítő, elfogadó vagy jóváhagyó okiratának letétbe helyezésekor minden állam kijelentheti, hogy saját részéről és a hasonló nyilatkozatot tevő Szerződő Felekkel fenntartott kapcsolataiban e megállapodás csak azon közúti közlekedési szabályok megsértésére vonatkozik, amelyeket hatálybalépése vagy alkalmazhatósága után követtek el.20. cikk(1) Ezt a megállapodást a Szerződő Felek megerősítik, elfogadják vagy jóváhagyják. A megerősítő, elfogadó vagy jóváhagyó okiratokat a Luxemburgi Nagyhercegség kormányánál helyezik letétbe, amely erről valamennyi Szerződő Felet értesíti.(2) Ez a megállapodás azoknak az államoknak a megerősítő, elfogadó vagy jóváhagyó okiratai közül az utolsónak a letétbe helyezését követő második hónap első napján lép hatályba, amely államok tekintetében az 1990. évi Egyezményt az említett egyezmény záróokmányának (1) bekezdése második albekezdésének megfelelően hatályba léptették.A Luxemburgi Nagyhercegség kormánya értesíti valamennyi Szerződő Felet a hatálybalépés időpontjáról.A többi állam tekintetében ez a megállapodás a megerősítő, elfogadó vagy jóváhagyó okiratok letétbe helyezését követő második hónap első napján, de legkorábban az említett államok 1990. évi Egyezményhez vagy az 1996. évi Együttműködési Megállapodáshoz való csatlakozásáról szóló megállapodások hatálybalépésének időpontjában lép hatályba.(3) Minden olyan állam, amelyben az 1990. évi egyezményt hatályba léptették a megerősítő, elfogadó vagy jóváhagyó okiratok letétbe helyezésekor, e megállapodás hatályba lépése előtt vagy egy későbbi időpontban alkalmazhatónak nyilváníthatja ezt a megállapodást a hasonló nyilatkozatot tevő államokkal fenntartott kapcsolataiban. Ez a nyilatkozat a letétbe helyezés időpontját követő második hónap első napján lép hatályba.21. cikk(1) Minden Szerződő Fél javaslatot nyújthat be e megállapodás módosítására a letéteményeshez. A letéteményes tájékoztatja a többi Szerződő Felet a javaslatról.(2) A Szerződő Felek közös megegyezéssel fogadják el a megállapodás módosítását.(3) A módosítások az utolsó megerősítő, elfogadó vagy jóváhagyó okirat letétbe helyezésének időpontját követő második hónap első napján lépnek hatályba.22. cikk(1) Legkésőbb megerősítő, elfogadó vagy jóváhagyó okiratának letétbe helyezésekor mindegyik állam közli a letéteményessel az 1., 3. cikk és a 11. cikk (2) bekezdése szerinti hatóságok nevét és címét.(2) Az (1) bekezdés szerinti hatóságok listáját, a 19. cikk (1) bekezdéstől eltérve, a letéteményeshez intézett értesítéssel utólagosan bármikor meg lehet változtatni.(3) A letéteményes tájékoztatja a többi Szerződő Felet a kijelölt hatóságokról, valamint az utólagos változtatásokról.23. cikkE megállapodáshoz bármelyik állam szabadon csatlakozhat, amely az 1990. évi Egyezményhez csatlakozik.A fentiek hiteléül a szabályszerű felhatalmazással rendelkező alulírottak ezt az okmányt aláírták.Kelt Luxembourgban, az ezerkilencszázkilencvenkilencedik évben április hó huszonnyolcadik napján egy eredeti példányban holland, angol, francia, német, görög, olasz, portugál és spanyol nyelven, mind a nyolc szöveg egyaránt hiteles.A dán, finn, izlandi, norvég és svéd szövegek, melyeket az aláírás után nyújtanak be, szintén hitelesek lesznek.--------------------------------------------------